આઠ એશિયાટિક સિંહ કોરોના પૉઝિટિવ, ગીરમાં શું થશે?\nહૈદરાબાદના ઝૂમાં 8 સિંહોનો કોરોના રિપોર્ટ પૉઝિટિવ આવ્યો છે. ગુજરાત એશિયાટિક લાયનનું ઘર ગણાય છે.

હૈદરાબાદના નહેરુ ઝુઓલૉજિકલ પાર્કમાં આઠ એશિયાટિક સિંહોનો રિપોર્ટ કોરોના પૉઝિટિવ આવ્યો છે.

આ સિંહોને શ્વાસ લેવામાં તકલીફ જણાતાં ઝુઓલૉજિકલ પાર્કે તેમના નમૂનાઓને 24 એપ્રિલે તપાસ માટે મોકલ્યાં હતા અને હવે તેમનો રિપોર્ટ પૉઝિટિવ આવ્યો છે.

સીસીએમબી-એલએસીલોએનઇએસ આ નમૂનાઓની તપાસ કરી અને રિપોર્ટમાં એ વાતની પુષ્ટિ થઈ છે કે હૈદરાબાદના ઝૂના આ આઠ સિંહો સાર્સ-કોવિડ-2 વાઇરસથી સંક્રમિત છે.

હાલ આ આઠ સિંહોને આઇસોલેશનમાં રાખવામાં આવ્યા છે અને તેમની દેખરેખ રાખવામાં આવી રહી છે અને સારવાર શરૂ કરવામાં આવી છે.

ઉલ્લેખનીય છે કે ભારતમાં ગુજરાત એક માત્ર એશિયાટિક સિંહોનું ઘર છે અને હાલ ગુજરાતમાં કોરોના વાઇરસની મહામારી કાળો કેર વર્તાવી રહી છે.

કૉંગ્રેસના ધારાસભ્યોને મળતી ગ્રાન્ટ ઓક્સિજનની વ્યવસ્થામાં વાપરવા દેવા માગ

કોરોના મહામારીની બીજી લહેર સમયે ગુજરાત સરકારની કામગીરીને લઈને ગુજરાત કૉંગ્રેસના નેતા અમિત ચાવડા અને પરેશ ધાનાણીએ હાઈકોર્ટમાં અરજી દાખલ કરી છે.

કૉંગ્રેસ નેતાઓએ ગુજરાત હાઈકોર્ટમાં અરજી કરીને કૉંગ્રેસના તમામ ધારાસભ્યોને મળવાપાત્ર ગ્રાન્ટ 1.5 કરોડ રૂપિયા તેમના વિસ્તારમાં ઓક્સિજન પ્લાન્ટ, સિલિન્ડર, હૉસ્પિટલ બૅડ અને દવા તેમજ આરોગ્યને લગતી અન્ય સુવિધાઓ માટે વાપરવા દેવા માટેની માગ કરી છે.

અરજીમાં કહેવાયું છે કે જ્યારે કોરોનાનો પ્રકોપ વધી રહ્યો છે ત્યારે ધારાસભ્યોને આ ગ્રાન્ટ વાપરવાની મંજૂરી મળવી જોઈએ. 

આ અરજી કૉંગ્રેસના 65 ધારાસભ્યો વત્તી કરવામાં આવી છે જેઓ 2017ની વિધાનસભા ચૂંટણીમાં ચૂંટાયા હતા અને 2022 સુધી ધારાસભ્યો રહેશે. 

65 ધારાસભ્યોને મળતી ગ્રાન્ટ કુલ 97.50 રૂપિયા થાય છે. અરજીમાં દરેક ધારાસભ્યને મળતી વર્ષ  2021-22ની સંપૂર્ણ ગ્રાન્ટને ગુજરાતમાં કોરોનાની બીજી લહેરમાં ઊભી થયેલી જરૂરિયાતોને પૂરી કરવા માટે વાપરવાની મંજૂરી માગવામાં આવી છે. 

કૉંગ્રેસ નેતાઓની અરજી મુજબ ગત અઠવાડિયે1.5 કરોડ રૂપિયામાંથી માત્ર 25 લાખ રૂપિયા વાપરવાની મંજૂરી મળી હતી. 

કૉંગ્રેસ નેતાઓનું કહેવું છે કે આ ખૂબ ઓછી રકમ છે એટલે ધારાસભ્યોને તેમના વિસ્તારમાં ગ્રાન્ટની સંપૂર્ણ રકમ વાપરવાની મંજૂરી મળવી જોઈએ જેથી કોરોનાની સુનામીમાં માનવીય મદદ થઈ શકે.

ભાજપનો મમતા બેનરજીની પાર્ટી TMC પર હિંસાનો આરોપ, બુધવારે દેશભરમાં ધરણાં

ભાજપના રાષ્ટ્રીય અધ્યક્ષ જે. પી. નડ્ડા બે...\n\ntl;dr:
કોરોનાનો કેર માણસોને રંજાડી રહ્યો છે ત્યારે ગુજરાત માટે ખતરાની નિશાની કહી શકાય એવા સમાચાર સામે આવ્યા છે.